
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 752 

31 Αυγούστου 1995 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Επιδότηση επιτοκίου δανείων για αντικατάσταση σφα- 
γέντων ζώων από τον αφθώδη πυρετό στην εστία 

του χωριού Πηγαδίων. 1 

Έγκριση επεμβάσεως για την δημιουργία ανοικτού θε¬ 
άτρου στην περιοχή Καλαμπάκας. 2 

Έγκριση επέμβασης σε δημόσια δασική έκταση για την 
δημιουργία ανοικτού θεάτρου στην περιοχή Κοιν. 

Αμπελακίων Σαλαμίνος . 3 

Αύξηση του διατροφικού επιδόματος των νεφροπαθών 
τελικού σταδίου απόρων ανασφαλίστων και ασφαλι¬ 
σμένων (άμεσα ή έμμεσα) . 4 

Πρακτική άσκηση σπουδαστών ΤΕΙ στο Βρεφονηπιακό 
Σταθμό Κοινότητας Καλοχωρίου «ΝΙΚΟΣ ΧΑΪΤΟ- 

ΓΛΟΥ» . 5 

Καταβολή αποζημίωσης πρακτικής άσκησης σπουδα¬ 
στών ΤΕΙ στο Π.Ι.Κ.Π.Α. 6 

Παράταση διδακτικού έτους στο Τμήμα Χημείας του 

Πανεπιστημίου Πατρών . 7 

Έναρξη λειτουργίας Πυροσβεστικής Υπηρεσίας Καλα¬ 
βρύτων . 8 

Πενταετής απαγόρευση κυνηγίου στην περιοχή 
Ασπροβουνίου Μεθάνων, Λίμνης Ψήφτας και Λαφι- 
ώτη Τροιζηνίας αρμοδιότητας Δασαρχείου Πόρου 9 
Πράξη σύστασης ίδιου Νομικού Προσώπου στο Δήμο 
Σητείας Νομού Λασιθίου με το όνομα «ΒΡΕΦΙΚΟΣ- 


ΠΑΙΔΙΚΟΣ ΣΤΑΘΜΟΣ ΣΗΤΕΙΑΣ» .10 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αρίθ. 85355/Β.1349 (1) 


Επιδότηση επιτοκίου δανείων για αντικατάσταση σφαγέ- 
ντων ζώων από τον αφθώδη πυρετό στην εστία του χω¬ 
ριού Πηγαδίων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το Ν. 321/69 «Περί κώδικος Δημοσίου Λογιστι¬ 
κού». 

2. Το Ν. 128/75 «περί τροποποιήσεως και συμπληρώ- 


σεως διατάξεων τινών αναφερομένων εις την λειτουργία 
του χρηματοδοτικού συστήματος». 

3. Το Ν. 1266/82 «περί οργάνων ασκήσεως της νομι¬ 
σματικής πιστωτικής και συναλλαγματικής πολιτικής και 
άλλες διατάξεις». 

4. Την απόφαση αριθμ. 2108/5.6,95 της Νομαρχίας 
Ξάνθης, Δ/νση Κτηνιατρικής, με την οποία αίρονται τα 
υγιειονομικά και περιοριστικά μέτρα, που επεβλήθηκαν 
λόγω του αφθώδους πυρετού στην εστία του χωριού Πη¬ 
γαδίων του Νομού Ξάνθης, αποφασίζουμε: 

1. Εγκρίνεται η χορήγηση δανείων με την εγγύηση του 
Ελληνικού Δημοσίου για την αντικατάσταση των σφαγέ- 
ντων ζώων απά τον αφθώδη πυρετό των κτηνοτροφικών, 
χοιροτροφικών και αγελαδοτροφικών μανάδων που είναι 
εγκαταστημένες και λειτουργούν ανεξάρτητα από την 
έδρα της επιχείρησης στο χωριό Πηγάδια του Νομού Ξάν¬ 
θης. 

Το ύψος του δανείου δεν μπορεί να υπερβαίνει το ποσό 
που προκύπτει από το ύψος της κατά κεφαλήν ενίσχυσης 
όπως αυτή ορίζεται από εγκυκλίους της Αγροτικής Τράπε- 
ζας της Ελλάδος επί τον αριθμό των σφαγιασθέντων 
ζώων. 

Η αρμόδια Υπηρεσία της Νομαρχίας Ξάνθης, θα χορηγεί 
βεβαιώσεις στις οποίες θα φαίνεται ο αριθμός των σφα- 
γιασθέντων κατά κατηγορία ζώων για την καταπολέμηση 
του αφθώδους πυρετού. 

2. Τα δάνεια της παραπάνω παραγράφου θα είναι διάρ¬ 
κειας πέντε ετών, καθ’ όλη δε τη διάρκεια αυτή οι τόκοι, οι 
οποίοι υπολογίζονται με το εκάστοτε ισχύον επιτόκιο με- 
σοπροθέσμων δανείων κάθε κατηγορίας πιστοϋχου που 
χορηγεί η ΑΤΕ, θα επιδοτούνται από τον λογαριασμό του 
Ν. 128/75 με ποσοστό 38%, με την προϋπόθεση ότι ο δα¬ 
νειολήπτης θα έχει καταβάλει προηγουμένως τη δική του 
συμμετοχή. 

Εφόσον για το σκοπό αυτό έχουν χορηγηθεί δάνεια από 
την Αγροτική Τράπεζσ, πριν την ισχύ της παρούσης, για τα 
δάνεια αυτά και εντός των ορίων ύψους που καθορίζεται 
ανωτέρω, ισχύουν οι διατάξεις της παρούσης. 

Σε περίπτωση κατά την οποία δεν πληρωθούν δύο συνε¬ 
χόμενες δόσεις, θα διακόπτεται η επιδότηση του επιτο¬ 
κίου. 

3. ΚΑΛΥΨΗ ΔΑΠΑΝΗΣ: 

Η δαπάνη που προκαλείται από την παράγραφο 2 της 
παρούσης θα βαρύνει το λογαριασμό του Ν. 128/75, ο 
οποίος δημιουργείται από την παρακράτηση επί των χορη- 

γήσεων των τραπεζών με σκοπό την επιδότηση επιτοκίων 
δανείων. Ο λογαριασμός αυτός επιδοτείται από τον Κρα¬ 
τικό Προϋπολογισμό μόνο σε περίπτωση ελλειμματικότη- 
τός του και για το λόγο αυτό η τυχόν επιβάρυνση του Κρα¬ 
τικού Προϋπολογισμού δεν είναι δυνατό να εκτιμηθεΐ. 

4. Η απόφαση αυτή αρχίζει να ισχύεναπό τη δημοσίευσή 
της στην Εφημερίδα της Κυβερνήσεως, εκτός αν άλλως 
ορίζεται στις διατάξεις της παροϋσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Αυγούστου 1995 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΠΑΝΝΟΣ ΠΑΠΑΝΤΩΝΙΟΥ ΑΛ. ΠΑΠΑΑΟΠΟΥΛΟΣ 


Αριθ. 100952 (2) 

Έγκριση επεμβάσεως για την δημιουργία ανοικτού θεά¬ 
τρου στην περιοχή Καλαμπάκας. 

ΟΙ ΥΠΟΥΡΓΟΙ 

ΓΕΩΡΓΙΑΣ ΚΑΙ ΠΟΛΙΤΙΣΜΟΥ 

Έχοντας υπόψη: 

1) Την με αρ. πρωτ. 6033/13.7.1994 κοινή απόφαση 
Πρωθυπουργού και Υπουργού Γεωργίας για ανάθεση αρ¬ 
μοδιοτήτων του Υπ. Γεωργίας στον Υφυπουργό. 

2) Την με αριθ. πρωτ. 578/10.3.93 αίτηση Δήμου Καλα¬ 
μπάκας. 

3) Το αριθμ. 1512/26.8.93 έγγραφο της 7ης Εφορείας 
Βυζαντινών Αρχαιοτήτων. 

4) Το αριθ. 837/6.8.93 έγγραφο του Πολεοδ. Γραφείου 
Καλαμπάκας. 

5) Τα αρ. 129/25.1.94 και 1 297/19.7.93 έγγραφα της 
Κτηματικής Υπηρεσίας Τρικάλων. 

6) Το αρ. 11841/18.6.93 έγγραφο της Νομαρχίας Τρι¬ 
κάλων με το οποίο υπεβλήθη η 80/3/1993 απόφαση του 
Δήμου Καλαμπάκας. 

7) Το αρ. 6566/16.7.93 έγγραφο της Δ/νσεως Γεωρ¬ 
γίας Ν. Καλαμπάκας. 

8) Την 11855/7.12.93 αναφορά Δασαρχείου Καλαμπά¬ 
κας, την συνοδεύουσα αυτήν εισήγηση του Δασολόγου θ. 
Κόκκινου και το συνημμένο τοπογραφικό διάγραμμα του 
Πολ. Μηχανικού Γεωργ. Δ. Αδάμου κλ. 1:500. 

9) Την 508/7.2.94 απόφαση Νομάρχη Τρικάλων και την 
συνοδεύουσα αυτήν μελέτη περιβαλλοντικών επιπτώ¬ 
σεων. 

10) Τα άρθρα 60 παρ. 2 και 45 Ν. 998/79. 

11) Το γεγονός, ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Εγκρίνουμε την εγκατάσταση και κατασκευή ανοικτού 
θεάτρου στη θέση Προφήτης Ηλίας του Δήμου Καλαμπά¬ 
κας, η οποία χαρακτηρίζεται ως δασική των παραγράφων 
2 και 3 του άρθρου 3 του ΙΕ του άρθρου 4 Ν. 998/79, επί 
εκτάσεως εμβαδού 7.143,31 τετραγ. μέτρων που εμφανί¬ 
ζεται στο προαναφερθέν τοπογραφικό διάγραμμα, υπό 
τους εξής όρους; 

1) θα τηρηθούν οι όροι που αναφέρονται στην θεώρηση 
της μελέτης περιβαλλοντικών επιπτώσεων. 

2) θα περιφραχθεί ο χώρος με μόνιμη σταθερή περί- 
φραξη προσαρμοσμένη στο περιβάλλον. 

3) θα ληφθούν μέτρα προστασίας, σύμφωνα με τις υπο¬ 


δείξεις της Δασικής Υπηρεσίας, για την αποφυγή κινδύ¬ 
νων εκρήξεως και διαδόσεως πυρκαΐάς στην παρακείμενη 
έκταση. 

4) θα λαμβάνονται ιδιαίτερα μέτρα προστασίας κατά 
τον χρόνο των παραστάσεων για να αποφευχθεί ο κίνδυ¬ 
νος από τσιγάρα ή άλλους πιθανούς λόγους αναφλέξεως 
της παρακειμένης δασικής βλαστήσεως. 

5) Η έκταση εφ' όσον εκλείψει ο σκοπός θα επανέλθει 
στην διαχείριση του Υπ. Γεωργίας και οι κατασκευές στο 
Υπ. Πολιτισμού. 

6) Η υλοποίηση του σκοπού θα γίνει μέσα σε πέντε χρό¬ 
νια από την εγκατάσταση. 

7) Η τήρηση των όρων της απόφασης ανατίθεται στο 
Δασαρχείο Καλαμπάκας που θα μεριμνήσει για την εγκα¬ 
τάσταση του Δήμου με σύνταξη σχετικού πρωτοκόλλου 
που θα κοινοποιηθεί στο Τμήμα Αλλαγής Χρήσης της Δ/ 
νσης Προστασίας Δασών του Υπουργείου Γεωργίας. 

Τα συναρμόδια Υπουργεία δεν φέρουν ευθύνη για τυχόν 
εκκίνηση της εκτάσεως εκ μέρους τρίτων. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 28 Ιουνίου 1995 

ΟΙ ΥΠΟΥΡΓΟΙ 

ΥΦΥΠ, ΓΕΟΡΓΙΑΣ ΠΟΛΠΊΣΜΟΥ 

ΦΛΩΡΟΣ ΚΩΝΣΤΑΝΤΙΝΟΥ ΘΑΝΟΣ ΜΙΚΡΟΥΤΣΙΚΟΣ 

-♦- 

Αριθ. Οικ. 60705 (3) 

Έγκριση επέμβασης σε δημόσια δασική έκταση για την 

δημιουργία ανοικτού θεάτρου στην περιοχή Κοιν. 

Αμπελακίων Σαλαμίνος. 

ΟΙ ΥΠΟΥΡΓΟΙ 

ΓΕΩΡΓΙΑΣ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Την με αριθ. πρωτ. 6033/13.7.1994 κοινή απόφαση 
Πρωθυπουργού και Υπουργού Γ εωργίας για ανάθεση αρ¬ 
μοδιοτήτων του Υπ. Γεωργίας στον Υφυπουργό, καθώς 
και την με αριθ. πρωτ. 394541 / 22.7.1994 απόφαση ανα- 
θέσεως αρμοδιοτήτων προς τον Υφυπουργό Γεωργίας 
Βασίλειο Βασιλακάκη. 

2. Την με αριθ. 1169/21.4.1994 αίτηση της Κοινότητας 
Αμπελακίων. 

3. Το με αριθ. 3338/15.7.1994 έγγραφο της Β’ Εφο¬ 
ρείας Προϊστ. και Κλασ. Αρχαιοτήτων, δια του οποίου γνω¬ 
στοποιείται ότι δεν υπάρχει αντίρρηση για την εν λόγω κα¬ 
τασκευή. 

4. Το με αριθ. 1516/94/17.5.1994 έγγραφο της Πολε¬ 
οδομίας Σαλαμίνος στο οποίο αναφέρεται ότι δεν έχει 
αντίρρηση για την δημιουργία του ανοικτού θεάτρου. 

5. Το με αριθ. 2738/23.5.1994 έγγραφο - βεβαίωση 
της Δ/νσης Γεωργίας Πειραιώς σχετικά με τις προϋποθέ¬ 
σεις του άρθρου 45 παρ. 3 του Ν. 998/79. 

6. Το με αριθ. 3648/23.5.1994 έγγραφο - βεβαίωση 
της Δημ. Περιουσίας της Δ.Ο.Υ. Σαλαμίνας, ομοίως ως 
προηγουμένως. 

7. Την με αριθ, 2494/19.5.1994 αναφορά του Δασαρ¬ 
χείου Πειραιώς δια της οποίας προτείνεται η ικανοποίηση 
του αιτήματος της Κοινότητας Αμπελακίων, ως και την 
ΔΥ/3.5.1994 έκθεση φωτοερμηνίας της Δασολόγου Π. 
Τερέζας του Δασαρχείου Πειραιώς. 

8. Την με αριθ. Δ/1268/7.6.1994 αναφορά της Δ/νσης 

Δασών Πειραιώς δια της οποίας προτεΐνεται η έγκριση 
επέμβασης στην υπόψη δημ. δασ. έκταση για την κατα¬ 
σκευή ανοικτού θεάτρου. 

9. Την με αριθ. 16989/1608/Φ. 210 ΣΑΛ 2/101/ 
28.9.1994 απόφαση του Νομάρχη Πειραιώς, δια της 
οποίας εγκρϊνονται οι περιβαλλοντικοί όροι της συνημμέ¬ 
νης σ' αυτήν μελέτης περιβαλλοντικών επιπτώσεων. 

10. Τα θεωρημένα από το Δασάρχη Πειραιώς Γ. Γκλε- 
ζάκο την 19.5.1994 τοπογραφικά διαγράμματα του μηχα¬ 
νικού Γ. Ε. Σύρκου, σχετικά με το υπόψην έργο. 

11. Τα άρθρα 60 παρ. 2 και 45 του Ν. 998/79. 

12^ Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού 
προϋπολογισμού, αποφασίζουμε; 

Εγκρίνουμε την εγκατάσταση και κατασκευή ανοικτού 
θεάτρου στη θέση «Αγία Τριάδα» Περ/ρεϊας κοινότητος 
Αμπελακίων Σαλαμϊνος, η οποία χαρακτηρίζεται ως δα¬ 
σική της παρ. 2 του άρθρου 3 και των 1 ε, 2β, 2ε και 2ζ του 
άρθρου 4 του Ν. 998/79, επίεκτάσεως 2,5 στρεμμάτων, η 
οποία εμφανίζεται στο προαναφερθέν τοπογραφικό διά¬ 
γραμμα, υπό τους εξής όρους: 

α) Να τηρηθούν οι όροι που αναφέρονται στη θεώρηση 
της μελέτης περιβαλλοντικών επιπτώσεων. 

β) Να περιφραχθεί ο χώρος με μόνιμη περϊφραξη προ¬ 
σαρμοσμένη στο περιβάλλον. 

γ) Να ληφθούν μέτρα προστασίας, σύμφωνα με τις υπο¬ 
δείξεις του Δασαρχείου Πειραιώς, για την αποφυγή κινδύ¬ 
νων εκρήξεως και διαδόσεως πυρκαγιάς στην παρακεί¬ 
μενη έκταση. 

δ) Να λαμβάνονται ιδιαίτερα μέτρα προστασίας κατά τον 
χρόνο των παραστάσεων για να αποφευχθεί ο κίνδυνος 
από τσιγάρα ή άλλους πιθανούς λόγους αναφλέξεως της 
παρακείμενης δασικής βλαστήσεως. 

3) Η έκταση εφόσον εκλείψει ο σκοπός θα επανέλθει 
στην διαχείριση του Υπ. Γεωργίας και οι κατασκευές στο 
Υπ. Πολιτισμού. 

στ) Η υλοποίηση του σκοπού θα γίνει μέσα σε 5 χρόνια 
από την εγκατάσταση δυναμένης της παρατάσεως επί 
μίαν τριετίαν (3) εφόσον δικαιολογημένοι λόγοι την επι¬ 
βάλλουν. 

ζ) Η τήρηση των όρων της απόφασης ανατίθεται στο Δα¬ 
σαρχείο Πειραιώς που θα μεριμνήσει για την εγκατάσταση 
της Κοινότητας με σύνταξη σχετικού πρωτοκόλλου που θα 
κοινοποιηθεί στο τμήμα αλλαγής χρήσης της Δ/νσης Προ¬ 
στασίας Δασών του Υπουργείου Γ εωργίας. 

Τα συναρμόδια Υπουργεία δεν φέρουν ευθύνη για τυχόν 
εκνίκηση της έκτασης εκ μέρους τρίτων. 

Η απόφαση αυτή να δημοσιευθεί στην Εφημερίδα της 
Κυβερνήσεως, 

Αθήνα, 12 Δεκεμβρίου 1995 

οι ΥΠΟΥΡΓΟΙ 

ΥΦΥΠ. ΓΕΟΡΠΑΣ ΠΟΛΙΤΙΣΜΟΥ 

Β. ΒΑΣΙΛΑΚΑΚΗΣ ΑΘΑΝ. ΜΙΚΡΟΥΤΣΙΚΟΣ 


Αριθ. Υ3δ/οικ. 3697 (4) 

Αύξηση του διατροφικού επιδόματος των νεφροπαθών τε¬ 
λικού σταδίου απόρων ανασφαλίστων και ασφαλισμέ¬ 
νων (άμεσα ή έμμεσα). 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

Έχοντας υπόψη; 

1. Τις διατάξεις; 

α) Του Α.Ν. 421/37 (ΦΕΚ 2/37 τ. Α') «περί διαθέσεως 
εσόδων τινών υπέρ της Κοινωνικής Πρόνοιας άρθρο 6». 

β) Του Ν. Δ/τος 321/69 (ΦΕΚ 205/69 τ. Α') «περί κώδι- 
κος Δημοσίου Λογιστικού όπως τροποποιήθηκε και συ¬ 
μπληρώθηκε μεταγενέστερα». 

2. Τις διατάξεις του άρθρου 29α του Ν. 1558/85 όπως 
τροποποιήθηκε με τις διατάξεις του άρθρου 27 του Ν. 
2081/92 (ΦΕΚ 154/92 τ. Α'), με τις οποίες προβλέπεται 
έλεγχος των δαπανών που προκαλούν οι κανονιστικές 
διοικητικές πράξεις. 

3. Την ΔΥ3α/0ΐΚ. 370/13.7.1994 (ΦΕΚ 550/15.7.1994 
τ. Β ) απόφαση του Πρωθυπουργού και του Υπουργού 
Υγείας, Πρόνοιας και Κοινωνικών Ασφαλίσεων «περί ανα- 
θέσεως αρμοδιοτήτων στους Υφυπουργούς Υγείας, Πρό¬ 
νοιας και Κοιν. Ασφαλίσεων, Νικόλαο Φαρμάκη και Εμμα¬ 
νουήλ Σκουλάκη». 

4. Την Α2γ/5014/9.7.1982 ΚΥΑ (ΦΕΚ 591/13.7.1982 
τ. Β ) «περί εγκρίσεως εφαρμογής προγράμματος επιδό¬ 
τησης νεφροπαθών τελικού σταδίου νεφρικής ανεπάρ¬ 
κειας που υποβάλλονται σε αιμοκάθαρση σε μονάδα τε¬ 
χνητού νεφρού ή κάνουν φορητή περιτονάική κάθαρση. 

5. Τις Κ.Υ.Α. Α2γ/4133/5.8.2985, Α2γ/θΐΚ. 1908/ 

21.4.1989 «περί αυξήσεως του επιδόματος απόρων ανα¬ 
σφαλίστων νεφροπαθών που βρίσκονται στο τελευταίο 
στάδιο νεφρικής ανεπάρκειας. 

6. Την Κ.Υ.Α. Α2γ/οικ. 1907/21.4.1989 (ΦΕΚ 326/ 

4.5.1989 τ. Β’ «περί αυξήσεως του διατροφικού επιδόμα¬ 
τος των νεφροπαθών που βρίσκονται στο τελευταίο στά¬ 
διο χρόνιας νεφρικής ανεπάρκειας, όπως και αυτών που 
υποβάλλονται σε μεταμόσχευση επί ένα (1) έτος μετά τη 
μεταμόσχευση. 

7. Την Α2γ/3811/6.9.1989 Κ.Υ.Α. συμπλήρωση των 
Α2γ/οικ. 1907/89 και Α2γ/οικ. 1908/89 Κ.Υ. αποφάσεων 
για κύρωσή τους με νόμο. 

8. Την Α2γ/3793/25.9.1989 Κ.Υ. Απόφαση «περί αυ¬ 
ξήσεως του διατροφικού επιδόματος των νεφροπαθών τε¬ 
λικού σταδίου νεφρικής ανεπάρκειας καθώς επίσης και 
αυτών που υποβάλλονται σε μεταμόσχευση επί ένα (1) 
έτος μετά τη μεταμόσχευση. 

9. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του Κρατικού Προϋπολογι¬ 
σμού ύψους δρχ. (137.640.000) τόσο για το τρέχον οικο¬ 
νομικά έτος όσο και για κάθε ένα από τα επόμενα οικονο¬ 
μικά έτη. 

Για τα επόμενα έτη η δαπάνη θα βαρύνει τον Νομαρ¬ 
χιακά Προϋπολογισμό Φ. 210 Κ.Α.Ε. 2713. 

Για το τρέχον οικονομικό έτος 1995 θα καλυφθεί από 
τις πιστώσεις που έχουν μεταφερθεΐ για το σκοπό αυτά 
στον Προϋπολογισμό με την αριθ. 230267/5.5.1995 από¬ 
φαση του Υπουργείου Οικονομικών Φ. 220 ΚΑΕ 2726. 

10. το άρθρο 2 του Ν. 2198/94 (ΦΕΚ 43/94 τ. Α ) σχε¬ 
τικά με αύξηση των επιδομάτων που χορηγούνται στα 

άτομα με Ειδικές Ανάγκες μέχρι ποσοστού (20%) είκοσι 
επί τοις εκατό, αποφασίζουμε: 

Τα ποσά του διατροφικού επιδόματος που καταβάλλο¬ 
νται κάθε μήνα με τις αποφάσεις που αναφέρονται στις 
παρ. υπ. στοίχους (5), (6), (7), (8), (9) του προοιμίου της 
απόφασης αυτής αυξάνονται από 1.1.1995 ως εξής: 

Ύψος μηνιαίου Ύψος μηνιαίου 
Κατηγορία επιδόματος πριν επιδόματος μετά 

την αύξηση την αύξηοη (20%) 


Ανασφάλιστοι 

Άποροι 15.000 18.000 

Ασφαλισμένοι 

(άμεσα & έμμεσα) 10.000 12.000 

1. Κάθε προηγούμενη διάταξη απόφασης αντίθετη με 
τις ρυθμίσεις της απόφασης αυτής καταργεϊται. 

2. Κατά τα λοιπά ισχύουν οι διατάξεις που μέχρι σήμερα 
ρυθμίζουν το Πρόγραμμα Επιδότησης των νεφροπαθών 
τελικού σταδίου ανασφαλίστων απόρων και ασφαλισμέ¬ 
νων, που βρίσκονται στο τελευταίο στάδιο νεφρικής ανε¬ 
πάρκειας και υποβάλλονται σε αιμοκάθαρση σε Μονάδα 
Τεχνητού Νεφρού ή κάνουν φορητή περιτοναϊκή κά¬ 
θαρση. 

3. Του εν λόγω επιδόματος αποκλείονται οι μεταμο- 
σχευθέντες καθώς και όσοι αναχωρούν στο εξωτερικό για 
μεταμόσχευση. Στη δεύτερη περίπτωση η επιδότηση δια¬ 
κόπτεται από τη στιγμή της αναχωρήσεώς τους στο εξω¬ 
τερικό καθόσον τη δαπάνη εξ ολοκλήρου καταβάλλει ο 
ασφαλιστικός τους φορέας. 

Εντάσσονται εκ νέου στο Πρόγραμμα Επιδότησης, στην 
περίπτωση αποβολής του μοσχεύματος και επαναφοράς 
του νεφροπαθή στο τεχνητό νεφρό αποδεδειγμένα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 1994 

Ο ΥΦΥΠΟΥΡΓΟΣ 

ΝΙΚΟΛΑΟΣ ΦΑΡΜΑΚΗΣ 

-φ- 

Αρίθ. Ε5/2134 (5) 

Πρακτική άσκηση σπουδαστών ΤΕ1 στο Βρεφονηπιακό 

Σταθμό Κοινότητας Καλοχωρίου «ΝΙΚΟΣ ΧΑΪΤΟ- 

ΓΛΟΥ». 

ΟΙ ΥΠΟΥΡΓΟΙ 
ΕΣΩΤΕΡΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12, παρ. 1, εδ, δ', του Ν. 
1351 /83 (ΦΕΚ 56/Α) «Εισαγωγή σπουδαστών στην Τριτο¬ 
βάθμια Εκπαίδευση και άλλες διατάξεις». 

2. Τις διατάξεις του άρθρου 29Α του Ν, 1558/1986, 
όπως συμπληρώθηκαν με το άρθρο 27 του Ν. 2081/92 
(ΦΕΚ 154/Α). 

3. Το γεγονός ότι, από τις διατάξεις της απόφασης αυ¬ 
τής, προκαλείται δαπάνη η οποία ρυθμίζεται με τις διατά¬ 
ξεις των παρ. 3 και 4 της παρούσας και αναφέρεται το 
ύψος της προκαλουμένης δαπάνης και η εγγραφή πίστω¬ 
σης στον οικείο προϋπολογισμό για την κάλυψή της. 

4. Την αριθμ. Η/5615/94 (ΦΕΚ 567/Β) απόφαση του 
Πρωθυπουργού «Αρμοδιότητες Αναπληρωτή Υπουργού 


Εθνικής Παιδείας και θρησκευμάτων», αποφασίζουμε: 

1. Καθορίζουμε μία (1) θέση πρακτικής άσκησης σπου¬ 
δαστή Τ.Ε.Ι., Τμήματος Βρεφονηπιοκομίας, στον Βρεφο¬ 
νηπιακό Σταθμό Κοινότητας Καλοχωρίου «ΝΙΚΟΣ ΧΑΪΤΟ- 
ΓΛΟΥ». 

2. Η πρακτική άσκηση του σπουδαστή Τ.Ε.Ι., πραγματο¬ 
ποιείται ανά εξάμηνο κάθε ακαδημαϊκού χρόνου, αρχίζο¬ 
ντας από 1.4.1995. 

3. Οι αποζημιώσεις και ασφαλιστικές εισφορές του 
ασκούμενου σπουδαστή Τ.Ε.Ι. βαρύνουν τον προϋπολογι¬ 
σμό του Βρεφονηπιακού Σταθμού Κοινότητας Καλοχω- 
ρίου «ΝΙΚΟΣ ΧΑΪΤΟΓΛΟΥ». 

4. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Βρεφονηπια¬ 
κού Σταθμού Κοινότητος Καλοχωρίου «ΝΙΚΟΣ ΧΑΪΤΟ- 
ΓΛΟΥ» ύψους 555.300 δρχ. (1 χ 61.700 χ 9 μήνες) περί¬ 
που για το τρέχον οικονομικό έτος και 740.400 δρχ. (1 χ 
61.700 χ 12 μήνες) περίπου για καθένα από τα επόμενα 
οικονομικά έτη. 

Για την ανωτέρω δαπάνη έχει εγγράφει πίστωση στον 
προϋπολογισμό του Βρεφονηπιακού Σταθμού Κοινότητος 
Καλοχωρίου «ΝΙΚΟΣ ΧΑΪΤΟΓΛΟΥ», ύψους 360.000 δρχ. 
με τα στοιχεία ΚΑ 05/112.1. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Αυγοϋστου 1995 

ο* ΥΠΟΥΡΓΟΙ 

ΑΝΑΠΛΗΡΩΤΗΣ 

ΕΣΩΤΕΡΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΚΣ/ΤΩΝ 

ΚΩΝ. ΣΚΑΝΔΑΛΙΔΗΣ ΦΙΛΙΠ. ΠΕΤΣΑΛΝΙΚΟΣ 

-♦- 

ΑριΒ. Ε5/2135 (6) 

Καταβολή αποζημίωσης πρακτικής άσκησης σπουδαστών 
ΤΕΙ στο Π.Ι.Κ.Π.Α. 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

ΚΑΙ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12, παρ. 1, εδ. δ', του Ν. 
1351/83 (ΦΕΚ 56/Α') «Εισαγωγή σπουδαστών στην Τρι¬ 
τοβάθμια Εκπαίδευση και άλλες διατάξεις». 

2. Τις διατάξεις του άρθρου 29Α του Ν. 1558/1986, 
όπως συμπληρώθηκαν με το άρθρο 27 του Ν. 2081/92 
(ΦΕΚ 154/Α'). 

3. Το γεγονός ότι, από τις διατάξεις της απόφασης αυ¬ 
τής, προκαλείται δαπάνη η οποία ρυθμίζεται με τις διατά¬ 
ξεις της παρ. 1 της παρούσας και αναφέρεται το ύψος της 
προκαλουμένης δαπάνης και η εγγραφή πίστωσης στον 
οικείο προϋπολογισμό για την κάλυψή της. 

4. Την αριθ. Δ.Υ. 3Α/οικ. 370/94 (550/Β ) απόφαση του 
Πρωθυπουργού και του Υπουργού Υγείας - Πρόνοιας και 
Κοιν. Ασφαλίσεων, «Ανάθεση αρμοδιοτήτων στους Υφυ¬ 
πουργούς Υγείας - Πρόνοιας Κοιν. Ασφαλίσεων». 

5. Την αριθ. Η/5615/94 (ΦΕΚ 567/Β ) απόφαση του 
Πρωθυπουργού «Ανάθεση αρμοδιοτήτων στον Αναπλη¬ 
ρωτή Υπουργό του ΥΠΕΠΘ», αποφασίζουμε: 

Καταβάλλουμε την αποζημίωση πρακτικής άσκησης 
στους σπουδαστές των Τ.Ε.Ι. οι οποίοι πραγματοποιούν 
την άσκησή τους στο Π.Ι.Κ.Π.Α. που εποπτεύεται από το 

Υπουργείο Υγείας Πρόνοιας και Κοιν. Ασφαλίσεων, όπως 
αυτή ορίζεται στην κοινή Υ.Α. 2025805/0022/93 (ΦΕΚ 
307 Β'), όπως συμπληρώθηκε με την όμοια 2040776/ 
4589/0022/94 (ΦΕΚ 502/Β ), συμπληρώνοντας τις μέχρι 
σήμερα εκδοθείσες αποφάσεις των Υπουργών Εθνικής 
Παιδείας και θρησκευμάτων και Υγείας Πρόνοιας και 
Κοιν. Ασφαλίσεων, ως εξής: 

Π.Ι.Κ.Π.Α. 

Από τις διατάξεις της απόφασης Ε5/34Θ/88 (ΦΕΚ 
22/Β ) προκαλείται δαπάνη σε βάρος του προϋπολογι¬ 
σμού του Π.Ι.Κ.Π.Α. ύφους 3.600.000 δρχ., περίπου για 
το τρέχον οικονομικό έτος και για καθένα από τα επόμενα 
οικονομικά έτη. 

Για την ανωτέρω δαπάνη έχει εγγραφεί πίστωση στον 
προϋπολογισμό του ΠΙΚΠΑ ύψους 3.600.000 δρχ. με τα 
στοιχεία: ΚΑΕ 02Θ9, 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Αυγούστου 1995 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΑΝΑΠΛΗΡΩΤΗΣ 

ΥΓ., ΠΡΟΝ. & ΚΟΙΝ. ΑΣΦ/ΣΕΟΝ ΕΘΝΙΚΗΣ ΠΑΙΔΕΙΑΣ I ΘΡΗΣ/ΤΩΝ 

ΕΜΜ. ΣΚΟΥΛΑΚΗΣ Φ1ΑΙΠ. ΠΕΤΣΑΛΝΙΚΟΣ 

-♦- 

Αριθ. Φ5/Β3/5409 (7) 

Παράταση διδακτικού έτους στο Τμήμα Χημείας του Πα¬ 
νεπιστημίου Πατρών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 9 παρ. 6 του Ν. 2083/92 
(ΦΕΚ 159 τ.Α’). 

2. Τις διατάξεις του Ν. 1558/85 και του άρθρου 27 του 
Ν. 2081/1992 (ΦΕΚ 154 τ.Α'). 

3. Το έγγραφο αριθμ. 12175/3.7.95 της Πρυτανείας του 
Πανεπιστημίου Ιωαννίνων. 

4. Το γεγονός ότι δεν προκαλείται δαπάνη σε βάρος του 
Κρατικού Προϋπολογισμού, γιατί η Φοιτητική Λέσχη Ιωαν¬ 
νίνων δεν λειτούργησε κατά το διάστημα για το οποίο ζη¬ 
τείται η παράταση του εξαμήνου. 

5. Την αριθμ. Η/5615α/21.7.94 κοινή απόφαση Πρω¬ 
θυπουργού και Υπουργού Παιδείας «Αρμοδιότητες Υφυ¬ 
πουργού ΥΠ.Ε.Π.Θ.» (ΦΕΚ 567 Β794), αποφασίζουμε: 

Εγκρίνουμε την παράταση του θερινού εξαμήνου του 
ακαδημαϊκού έτους 1994-95 του Τμήματος Χημείας του 
Πανεπιστημίου Ιωαννίνων που προτάθηκε από τη Σύ¬ 
γκλητο του Ιδρύματος για τις 8.7.1995 αντί 3.7.1995, 
προκειμένου να ολοκληρωθεί η άσκηση των φοιτητών στο 
Εργαστήριο Οργανικής Χημείας I και II. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Αυγούστου 1995 

Η ΥΦΥΠΟΥΡΓΟΣ 

ΕΛΕΝΗ ΣΤΕΦΑΝΟΥ 


Αριθ. 24618 Φ. 101.3/128 (8) 

Έναρξη λειτουργίας Πυροσβεστικής Υπηρεσίας Καλα¬ 
βρύτων. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

α. Τις διατάξεις του Π.Δ. 371/87 «Αναδιοργάνωση των 
Υπηρεσιών του Πυροσβεστικού Σώματος». 

β. Το υπ' αριθ. 41/91 Π.Δ. τεύχος Α’ ΦΕΚ 24 (1.3.91) 
«Ίδρυση Πυροσβεστικού Σταθμού Δ' τάξεως στο Δήμο 
Καλαβρύτων». 

γ. Την υπ’ αριθ. 1 Φ. 108.2/26.6.1995 αναφορά της 
Π.Υ. Καλαβρύτων «Έναρξη λειτουργίας της Π.Υ. Καλα¬ 
βρύτων». 

δ. Την υπ’ αριθ. 3137 Φ. 109.1/7.2.89 ΦΕΚ Β' 89 από¬ 
φαση Υπουργού Δημόσιας Τάξης «Περί μεταβίβασης αρ¬ 
μοδιοτήτων και εξουσίας υπογραφής εγγράφων με εντολή 
Υπουργού, στο Γ ενικά Γ ραμματέα και σε όργανα του Πυ¬ 
ροσβεστικού Σώματος». 

ε. Το γεγονός ότι από τις διατάξεις της παροϋσης δεν 
προκύπτει επιπλέον δαπάνη σε βάρος του Κρατικού 
Προϋπολογισμού, αποφασίζουμε: 

Ορίζουμε ημερομηνία έναρξης λειτουργίας της Π.Υ. 
Καλαβρύτων την 26.6.95, ημερομηνία κατά την οποία άρ- 
χιοε να λειτουργεί η Υπηρεσία αυτή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουλίου 1995 

Με εντολή Υπουργού 
Ο Γ ενικός Γ ραμματέας 
ΕΥΑΓΓΕΛΟΣ ΡΟΓΚΑΚΟΣ 

♦ 

Αριθ. Δ/1324 (9) 

Πενταετής απαγόρευση κυνηγίου στην περιοχή Ασπρο- 
βουνίου Μεθάνων, Λίμνης Ψήφτας και Λαφιώτη Τροι- 
ζηνίας αρμοδιότητας Δασαρχείου Πόρου. 

Ο ΠΕΡΙΦΕΡΕΙΑΚΟΣ Δ/ΝΤΗΣ ΠΕΙΡΑΙΑ 
Έχοντας υπόψη: 

1. Τις διατάξεις του άρθρου 258 παρ. 5 του Ν.Δ. 86/69 
«περί Δασικού Κώδικα» και τις συμπληρωματικές διατά¬ 
ξεις του άρθρου 7 του Ν. 177/75. 

2. Την 496/1.6.95 θετική εισήγηση του Δασαρχείου 
Πόρου, καθώς και τη σύμφωνη γνώμη του Κυνηγ. Συλλό¬ 
γου Πόρου με τα έγγραφα του 17/17.4.95 και 26/ 
25.5.95. 

3. Τις διατάξεις του Νόμου 2240/1994 ΦΕΚ 153/Τ.Α7 
16,9,94 άρθρ. 6 και 7, καθώς και την εγκύκλιο 78006/ 
2538/1.7.94 του Υπουργείου Γεωργίας περί μεταβίβασης 
της αρμοδιότητας έγκρισης αιτημάτων απαγόρευσης κυ- 
νηγίου για ορισμένη χρονική διάρκεια στους Περιφερεια¬ 
κούς Δ/ντές, αποφασίζουμε: 

Απαγορεύουμε το κυνήγι όλων των θηραμάτων όπως 
πιο κάτω: 

1. Περιοχή Χερσονήσου Μεθάνων 
Απαγορεύουμε το κυνήγι όλων των θηραμάτων στην πε¬ 
ριοχή Ασπροβουνίου Μεθάνων σε έκταση 8.750 στρεμ. 
περίπου για 3 χρόνια από 20.8.95 μέχρι και 19.8.98 σε συ¬ 
νέχιση της απαγόρευσης που ίσχυε με την απόφαση 
78543/2662/30.6.92 του Υπουργείου Γεωργίας. 

Τα όρια της έκτασης είναι τα εξής: 

Αρχίζει από την περιοχή Στενό «όρια Τακτικούπολης - 
Μεθάνων» και ακολουθεί την παρακείμενη παραλία του 
επαρχιακού δρόμου, ακολουθεί τον επαρχιακό δρόμο Με¬ 
θάνων - Μεγαλοχωρίου. 

2. Περιοχή Λίμνης Ψήφτας 

Απαγορεύουμε το κυνήγι όλων των θηραμάτων για 5 
χρόνια από 20.8.1995 μέχρι και 19.8.2000 σε έκταση 
1.480 οτρεμ. περίπου, επειδή είναι ο μοναδικός υδροβιό¬ 
τοπος της περιοχής και βρίσκουν καταφύγιο οι κύκνοι και 
διάφορα προστατευόμενα είδη, όταν στη Β. Ελλάδα επι¬ 
κρατούν δυσμενείς καιρικές συνθήκες (χιονοπτώσεις και 
παγετοί). 

Τα όρια της έκτασης είναι τα εξής: 

Αρχίζει από τη διασταύρωση της επαρχιακής οδού Γα- 
λατά-Ναυπλίαυ προς Μέθανα μέχρι το Δημοτικό Σχολείο 
της Μεταμόρφωσης στη συνέχεια τον αγροτικό δρόμο μέ¬ 
χρι τη θάλασσα και στη συνέχεια θάλασσα-παραλία μέχρι 
τη διασταύρωση της επαρχιακής οδού Ναυπλίου-Γαλατά 
και ακολουθώντας την επαρχιακή οδό μέχρι τη διασταύ¬ 
ρωση προς Μέθανα. 

3. Περιοχή Λαφιώτη Τροιζήνας 

Απαγορεύουμε το κυνήγι όλων των θηραμάτων σε 
έκταση 7.710 στ ρεμ. περίπου για 5 χρόνια από 20.8.1995 
μέχρι και 19.8.2000. 

Τα όρια της έκτασης είναι τα εξής: 

Αρχίζει από τη γέφυρα Κουμουνδούρου και ακολουθεί 
το ρέμμα Κουμουνδούρου μέχρι το τριγωνομετρικό της 
Λαμπούοας. 

Στη συνέχεια ακολουθεί την κορυφογραμμή προς Σπα¬ 
σμένη Πλάκα και στη συνέχεια ακολουθεί το ρέμμα της 
Κρυφτής μέχρι τον αγροτικό δρόμο κοντά στο σπίτι του 
Χρήστου Δεμάγκου. 

Από εκεί ακολουθεί τον αγροτικό δρόμο προς Αγιο Επι- 
φάνειο και στη συνέχεια τον αγροτικό δρόμο που κατευ- 
θύνεται προς Τροιζήνα και την άσφαλτο μέχρι τη γέφυρα 
Κουμουνδούρου. 

Το Δασαρχείο Πόρου παρακαλείται για την έκδοση της 
σχετικής Δασικής Απαγορευτικής Διάταξης Θήρας, την 
οποία να κοινοποιήσει και στο Υπουργείο Γεωργίας. 

Η απόφαση αυτή να δημοσιευθεί στην Εφημερίδα της 
Κυβερνήσεως και η ισχύς της αρχίζει από την ημέρα δημο¬ 
σίευσής της. 

Πειραιάς, 18 Αυγούοτου 1995 

Ο Περιφερειακός Δ/ντής κ.α α. 

Ο Αναπληρωτής 

ΣΠΥΡΙΔΩΝ ΔΗΜΗΤΡΑΚΑΚΗΣ 

- » - 

Αριθ. 910 8 (10) 

Πράξη σύστασης ίδιου Νομικού Προσώπου στο Δήμο Ση- 

τείας Νομού Λασιθίου με το όνομα «ΒΡΕΦΙΚΟΣ- 

ΠΑΙΔΙΚΟΣ ΣΤΑΘΜΟΣ ΣΗΤΕΙΑΣ». 

Πράξη 1/1995 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΛΑΣΙΘΙΟΥ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 
(ΔΚΚ), όπως τροποποιήθηκαν και συμπληρώθηκαν με αυ¬ 
τές του άρθρου 2 παρ. 12 του Ν, 2307/95. 

2. Τις διατάξεις της παρ. 3 του άρθρου 42 του Ν. 2218/94. 


3. Την αριθμ. 228/1995 απόφαση του Δημοτικού Συμ¬ 
βουλίου Σητεΐας, περί συστάσεως Ιδιου Νομικού Προσώ¬ 
που Δημοσίου Δικαίου με την επωνυμία «ΒΡΕΦΙΚΟΣ- 
ΠΑΙΔΙΚΟΣ ΣΤΑΘΜΟΣ ΣΗΤΕΙΑΣ», αποφασίζουμε: 

1. Με την πράξη μας αυτή ουοτήνουμε ίδιο Νομικό Πρό¬ 
σωπο με το όνομα «ΒΡΕΦΙΚΟΣ-ΠΑΙΔΙΚΟΣ ΣΤΑΘΜΟΣ 
ΣΗΤΕΙΑΣ» στο Δήμο Σητείας Νομού Λασιθίου. 

2. Σκοπός του Νομικού Προσώπου είναι: 

α) Η καθημερινή φροντίδα βρεφών και νηπίων, που 
εξαιτίας της εργασίας των γονέων τους ή άλλης κοινωνι¬ 
κής αιτίας δεν μπορούν να την έχουν. 

β) Η πολύπλευρη και σφαιρική νοητική, συναισθημα¬ 
τική, κοινωνική, πνευματική και σωματική ανάπτυξη των 
παιδιών, σύμφωνα με τις σύγχρονες επιστημονικές αντι¬ 
λήψεις της παιδαγωγικής. 

γ) Η ευαισθητοποίηση, ενημέρωση και ο προβληματι¬ 
σμός των γονέων σε θέματα αγωγής, ψυχολογίας και σχέ¬ 
σεων με τα παιδιά τους. 

δ) Η εξυπηρέτηση των εργαζομένων γονέων και η βοή¬ 
θεια για την αντιμετώπιση των τυχόν κοινωνικών προβλη¬ 
μάτων τους. 

3. Το Νομικό Πρόσωπο διοικείται από πενταμελές Διοι¬ 
κητικό Συμβούλιο τα μέλη του οποίου μαζί με τους ανα¬ 
πληρωτές τους ορίζονται από το Δημοτικά Συμβούλιο και 
που αποτελείται απά τους: 

α) Δήμαρχο ή Αντιδήμαρχο ή Δημοτικό Σύμβουλο ή δη¬ 
μότη που ορίζεται από το Δήμαρχο. 

β) Δύο (2) Δημοτικούς Συμβούλους. 

γ) Έναν αιρετό εκπρόσωπο των εργαζομένων στο Νο¬ 
μικό Πρόοωπο. 

δ) Ένα δημότη ανάμεσα σε πρόσωπα που ασχολούνται 
με τους σκοπούς του Νομικού Προσώπου. 

Η θητεία των μελών του Διοικητικού Συμβουλίου ακο¬ 
λουθεί χη δημοτική περίοδο. 

Το Διοικητικό Συμβούλιο εκλέγει από τα μέλη του Αντι¬ 
πρόεδρο. 

4. Πόροι του Νομικού Προσώπου είναι: 

α) Ετήσια επιχορήγηση του Δήμου εκ 5.000.000 δραχ¬ 
μών. 

β) Επιχορήγηση και κάθε άλλη παροχή του Κράτους 
προς το Νομικό Πρόσωπο, είτε προς το Δήμο για το νομικό 
τούτο πρόσωπο. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Πρόσοδοι από την ίδια αυτού περιουσία. 

ε) Κάθε άλλη νόμιμη πρόσοδος από την παροχή υπηρε¬ 
σιών του ίδιου Νομικού Προσώπου. 

5. Περιουσία του Νομικού Προσώπου θα αποτελέσουν 
τα ακίνητα και ο εξοπλισμός του υπόρχοντος Κρατικού 
Παιδικού Σταθμού και του Κρατικού Βρεφονηπιακού 
Σταθμού και κάθε άλλη κινητή ή ακίνητη περιουσία που θα 
παραχωρηθεί με απόφαση του Δημοτικού Συμβουλίου στο 
Νομικό Πρόσωπο. 

6. Τό Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται, 
από τον Αντιπρόεδρο. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Νομικού Προσώ¬ 
που «ΒΡΕΦΙΚΟΣ-ΠΑΙΔΙΚΟΣ ΣΤΑΘΜΟΣ ΔΗΜΟΥ ΣΗ- 
ΤΕΙΑΣ» ύψους 10.000.000 δραχμών περίπου για το τρέ- 
χον έτος και 25.000.000 δραχμών περίπου για καθένα 
από τα επόμενα οικονομικό έτη. 


Η ως άνω δαπάνη θα καλυφθεί από το Δήμο Σητείας και 
από τις επιχορηγήσεις του Κρότους. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αγιος Νικόλαος, 18 Αυγούστου 1995 
Ο Περιφερειακός Διευθυντής 
ΓΙΩΡΓΟΣ ΒΑΣΙΛΕΙΟΥ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 


Διεύθυνση 
Ταχ. Κώδικας 
ΤΕΙΕΧ 
ΡΑΧ 


Καποδιστρίου 34 
104 32 

22.3211 ΥΡΕΤΟΡ 
5234312 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00’ έως 13.00 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Ιολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ.: 52.25.713 - 52.49.547_ 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου {δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα οας οποστελλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Τομείο 3512 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











